Minst 25 døde i orkanen Matthew
Etter å ha rast over Karibia og Haiti, er dødstallet etter det voldsomme uværet nå oppe i 25, ifølge nyhetsbyrået Reuters. Minst 21 av disse skal ha omkommet i Haiti, som til nå er blitt hardest rammet av både vind og oversvømmelser. Allerede søndag krevde orkanen sitt første offer, da en lokal fisker ble funnet død. Vindkastene var oppe i 230 kilometer i timen da orkanen slo inn over øystaten. Værsystemet er nå på vei inn mot USA og Bahamas, hvor folk forbereder seg ved å handle inn nødvendig proviant og sørge for å ha nok vann. Les også: Forbereder evakuering av en million mennesker I South Carolina satte myndighetene onsdag kveld i gang med å evakuere 250.000 innbyggere. Orkanen er en kategori fire-orkan, med vindstyrke på over 230 kilometer i timen, og er den kraftigste orkanen i Atlanterhavet siden 2007. Det er ventet at orkanen vil nå USA torsdag kveld.
Minst 25 personer er døde i orkanen Matthew, som nå er på vei mot USA og Bahamas.